पाकिस्तान में चीनी नागरिक गिरफ्तार  
पिछले महीने बन्नू जिले से गिरफ्तार किए गए शख्स की पहचान चीन के 27 वर्षीय मोहम्मद युनुस के रूप में की गई है।
पाकिस्तान के खैबर पख्तूनख्वा प्रांत में पिछले महीने गिरफ्तार किया गया व्यक्ति चीनी नागरिक था। इस व्यक्ति को पहले तुर्की का नागरिक माना जा रहा था। गिरफ्तारी के समय उक्त शख्स ने बुर्का पहन रखा था और वह उत्तरी वजीरिस्तान क्षेत्र के मीरानशाह जा रहा था।  समाचार पत्र 'डॉन' के अनुसार पिछले महीने बन्नू जिले से गिरफ्तार किए गए शख्स की पहचान चीन के 27 वर्षीय मोहम्मद युनुस के रूप में की गई है। सूत्रों के अनुसार पूछताछ में इस शख्स ने अपना नाम 'मोहम्मद अली' बताया था। उसके कब्जे से 50,000 डॉलर, चीनी युआन और इस्लामी साहित्य बरामद हुआ था।